钦定古今图书集成/明伦汇编/闺媛典/第323卷 > 皇清五十六 > 余易妻潘氏
## 钦定古今图书集成/明伦汇编/闺媛典/第323卷 > 皇清五十六 > 余易妻潘氏

按《广州府志》：“潘氏，新会潘之佳女。年十八，归孝廉余士光子易。易列诸生，六年生子遒，方三岁，易病将死，曰：‘子幼而年促，吾命也夫！汝其自为计’。潘大恸，断发自矢。易亡，潘独持家，艰苦猬集，备极辛勤。子少长知书，潘夜执纺绩伴读，中宵不怠。既而遒食饩于庠，犹日教其亲师择友，躬锉荐，设馔供宾客，有陶母风。性” 温惠，见人忧患缓急，辄涕泣，分食饮。族党共贤之。年七十六，无疾终。